Ahogy megpróbáltam eltávolodni tőle,
megragadta a nyakamat,
tiszta erőből szorítani kezdte,
én pedig rettegtem.
MISSOURI BÜNTETÉS-VÉGREHAJTÁSI INTÉZET
Tudtam, hogy ez csak egyféleképp végződhet.
És…
nem voltam hajlandó lemondani az életemről.
AZ EGYESÜLT ÁLLAMOKBAN MINDEN ÉVBEN
TÖBB MINT 8000 EMBERT ÍTÉLNEK EL GYILKOSSÁGÉRT
AZ ELÍTÉLTEK KEVESEBB MINT 12%-A NŐ
Tudtam, hogy muszáj…
Muszáj volt ellenállnom.
EZ A 1335965-ÖS ELÍTÉLT TÖRTÉNETE
A NETFLIX SOROZATA
AZ ANYAI SZERETET
AZ ÁLLAMI BÖRTÖN TULAJDONA TILOS AZ ÁTJÁRÁS
MISSOURI BÜNTETÉS-VÉGREHAJTÁSI INTÉZET CHILLICOTHE FEGYHÁZ
2017-BEN JEMA DONAHUE AGYONLŐTTE FÉRJÉT, JAVON DONAHUE-T
A TÁRGYALÁSON ÁRTATLANNAK VALLOTTA MAGÁT SZÁNDÉKOS EMBERÖLÉS VÁDJÁBAN
A szüleim mindig is nagyon szerették egymást.
Emlékszem, hogy apa minden reggel puszit adott anyának a konyhában, és…
mindig erre vágytam.
Jema Donahue vagyok.
Tíz év fegyházbüntetésre ítéltek.
A németországi Berlinben születtem.
Édesapám a hadseregben szolgált.
Én voltam a legkisebb gyerek.
Mondják, hogy a legkisebbet elkényeztetik, de ez nálunk nem így volt.
Nem úsztam meg semmit.
Szinte már a rosszalkodás előtt megbüntetek.
Nem volt túl sok barátunk, mert úgy ötévente költöztünk.
Így nagyon összetartó család voltunk, igazán szerettük egymást.
JEMA CSALÁDJA 1990-BEN VISSZATÉRT AZ EGYESÜLT ÁLLAMOKBA,
ELŐSZÖR MISSISSIPPIBEN, MAJD MISSOURIBAN TELEPEDTEK LE
A második osztálytól a hatodikig magántanuló voltam.
Aztán édesanyám úgy döntött, beírat egy állami iskolába a bátyámmal.
Ott mindenki jóval előrébb járt nálam.
Többet tudtak az őket körülvevő világról,
én pedig úgy éreztem, eddig buborékban éltünk.
Az általános iskola utolsó éve nagyon nehéz volt számomra.
JEMÁT 13 ÉVES KORÁBAN SZEXUÁLISAN BÁNTALMAZTA
EGY 20-AS ÉVEIBEN JÁRÓ FÉRFI
Az eset után könyörögtem anyának, hogy ne hívja fel a rendőrséget,
mert úgy akartam tenni,
mintha mi sem történt volna.
Ő pedig megígérte, hogy nem teszi, aztán mégis felhívta őket.
RENDŐRSÉG
Emlékszem, hogy a rendőrök próbálták lebeszélni anyát arról,
hogy vádat emeljen,
de mivel ő igazi anyatigris,
nem lehetett eltántorítani ettől.
JEMA TÁMADÓJÁT VÉGÜL ELÍTÉLTÉK, ÉS 120 NAPOT KELLETT BÖRTÖNBEN TÖLTENIE
ÁM A TÁMADÁSNAK HAMAROSAN HÍRE MENT
Rengeteget piszkáltak.
Másik tankerületben kellett folytatnom az iskolát.
Anyukámat okolom
több dologért is, ami a tinédzserkorom során történt.
Nagyon oltalmazóvá vált.
Nem igazán barátkozhattam senkivel.
Anya mindenkinek utánajárt.
Így sok időt töltöttem otthon.
JEMA 16 ÉVESEN, A GIMNÁZIUM UTOLSÓ ÉVÉBEN TEHERBE ESETT
A környezetemben mindenki azt mondta, hogy tönkretettem az életemet.
De aznap, amikor megszültem a fiamat,
és a szemébe néztem,
tudtam,
hogy nincs, amit meg ne tennék
a gyermekeimért.
FIA, BENJAMIN HÁROMÉVES KORÁBAN JEMA ÉLETET ADOTT LÁNYÁNAK, CARMELLÁNAK
Semmi sem fogható ahhoz,
mint amikor az ember hazaér egy munkával töltött nap után, és…
a küszöböt átlépve
rohannak hozzá a gyermekei, és átölelik őt.
Kérek egy percet.
2007-BEN JEMA EGYEDÜLÁLLÓ VOLT,
ÉS GYERMEKEIVEL A MISSOURI ÁLLAMBELI WARRENSBURGBA KÖLTÖZÖTT
MIALATT FŐISKOLÁRA JÁRT, MEGISMERKEDETT JAVON DONAHUE-VAL
Egy közös barátunk mutatott be minket egymásnak
Javon börtönviselt volt,
de a találkozásunkkor már kiengedték.
És ez a közös barátunk megkérdezte,
hogy nem lakhatna-e nálam.
Beleegyeztem.
Emlékszem, hogy borzasztóan érdekelt a gyerekkora,
mert nagyon különbözött az enyémtől.
Ide-oda passzolgatták, és…
ez számomra ismeretlen volt,
sőt, szinte már tragikus.
Ült már börtönben
drogok előállításáért és terjesztéséért.
De azt hittem, jó útra tért,
és változtatott az életén.
És már az elejétől kezdve éreztem…
egy késztetést, hogy meg kell védenem őt.
Sosem mondtuk ki, hogy egy pár vagyunk.
Egyszerűen csak megtörtént.
A Missouri Állami Egyetemre jártam.
Ő pedig otthon maradt a gyerekekkel.
Ez pedig azt sugallta nekem,
hogy rábízhatom őket.
NÉGY HÓNAPPAL A KAPCSOLATUK KEZDETE UTÁN,
A RENDŐRSÉG HÁZKUTATÁSI PARANCCSAL JELENT MEG KÖZÖS OTTHONUKNÁL
A kiérkező rendőr azt mondta,
Javon közismert crackkokaindíler volt abban a megyében.
Ez teljesen letaglózott,
mert sosem hallottam vagy láttam semmit, ami erre utalt volna.
És ez volt az első
alkalom, amikor rádöbbentem,
hogy olyan dolgok zajlanak a hátam mögött, amikkel nem vagyok tisztában.
Haragudtam Javonra.
Elküldtem, és mondtam, hogy hagyjon minket békén.
Erre ő megragadta a nyakamat, tiszta erőből szorítani kezdte,
mint aki meg akar fojtani.
Egy ponton túl már nem kaptam levegőt, és rettegtem.
Ő pedig azt mondta: „Sosem fogsz elhagyni.
Csak úgy hagyhatsz el, ha kinyírlak, te ribanc.”
Emlékszem, hogy azt mondtam: „Szeretlek. Miért teszed ezt velem?”
Erre azt felelte:
„A félelem erősebb a szeretetnél.” Mint aki hallani sem akart arról,
hogy szeretem.
JEMA EGYÜTT MARADT JAVONNAL,
ÉS 2011-BEN FELESÉGÜL MENT HOZZÁ, MAJD PENNSYLVANIÁBA KÖLTÖZTEK
Azt mondogattam magamnak, hogy ha segíteni tudnék rajta,
vagy kiszakítanám a drogok világából, az sokat dobna a házasságunkon.
De a bántalmazások végigkísérték a házasságunkat.
Már az elején megtanultam,
hogy minél kevesebbet küzdök a fojtogatások során,
annál előbb elájulok.
És ez megkönnyítette az egészet.
Őszintén hiszem,
hogy Javon szeretett engem.
De kizárólag az erőszakon keresztül volt képes kifejezni ezt.
Ez kész…
rémálom volt,
de azt hiszem, ez felértékelte
a jobb periódusokat,
mert azokból nagyon kevés volt,
így megbecsültük őket.
ÖT ÉV HÁZASSÁG UTÁN JEMA VÉGÜL ELHAGYTA JAVONT
GYERMEKEIVEL VISSZAKÖLTÖZÖTT SZÜLEI MISSOURIBAN TALÁLHATÓ HÁZÁBA
DE JAVON KÖVETTE ŐT,
ÉS MEGGYŐZTE, HOGY MARADJANAK EGYÜTT
Nem akartam, hogy bárki is tudja, milyen rossz a helyzet,
így megpróbáltam eltitkolni ezt, és megbékíteni őt.
De itt közelebb volt a régi barátaihoz, és újra drogozni kezdett,
aztán elfajultak a dolgok.
Bezárt a szobába.
Övvel ütlegelt.
Kést és csavarhúzót szorított a torkomhoz, miközben szexuálisan bántalmazott.
És azt mondogatta:
„Mindenkit kinyírok. Nincs veszítenivalóm.”
És én hittem neki.
Ekkor tudtam…
muszáj változtatnom,
mert már nem csak rólam volt szó.
Már nem csak engem bántott. Mindenkit fenyegetett.
2017 MÁRCIUSÁBAN JEMA ÉDESANYJA SEGÍTSÉGÉVEL
IDEIGLENES TÁVOLTARTÁSI VÉGZÉST SZERZETT JAVON ELLEN
A VÉGZÉS MEGTILTOTTA JAVON SZÁMÁRA, HOGY BÁRMILYEN FORMÁBAN
KAPCSOLATBA LÉPJEN JEMÁVAL VAGY A CSALÁDJÁVAL
Így érkezett el nagypéntek,
ami 2017-ben április 14-ére esett.
Emlékszem, hogy nagyon feszült voltam,
mert az lett volna az első nap a távolsági végzés hatályba lépése óta,
amit egyedül töltöttem a házban.
ÁLDÁS ERRE A KONYHÁRA
Lementem az emeletről.
És amikor kinyitottam a nappali ajtaját…
Javon ott állt velem szemben.
Odaugrott, és elkapta a nyakamat.
Aztán elkezdett felvonszolni a lépcsőn,
a nyakamnál fogva.
A létező legijesztőbb dolog a tudat, hogy az életünk
valaki más kezében van.
Elkezdte ellenőrizni, hogy az ajtók és az ablakok mind zárva vannak-e.
Visszament a földszintre.
Aztán
meghallottam, hogy szólongat.
És én is lementem.
És amikor beléptem a hálószobába,
fegyvert fogott rám.
És elsütötte a pisztolyt.
De az beragadt. Nem sült el.
Nagyon feldühítette, hogy nem működött a pisztoly,
és fejbe vágott vele.
Az ütés során
elejtette a fegyvert.
Én pedig felvettem, és emlékszem, hogy…
ráfogtam, és…
azt mondtam neki: „Menj innen! Kifelé!”
De ő nem volt hajlandó erre.
Így előrelépett,
és amint megindult felém, én meghúztam a ravaszt.
Nagyjából itt találtam el, a bal vállán.
Azt üvöltötte:
„Meglőttél!”
Aztán újra felém vette az irányt, és megragadta a csuklómat.
Nagyjából így állt a kezem, ő pedig fogta mindkét csuklómat,
és ekkor megint lőttem.
Erre megrángatott, aztán a földre lökött.
És eközben ismét meghúztam a ravaszt.
Aztán amikor rajtam landolt,
mivel mindketten a földön kötöttünk ki,
azt mondta: „Faszom! Velem együtt halsz meg, ribanc!”
És az enyém mellé hajtotta a fejét,
megfogta a pisztoly fogantyúját, mármint a markolatát,
és a bal füléhez emelte.
Erre én is odanyúltam, hogy megragadjam a markolatot,
és elsütöttem a fegyvert.
És…
emlékszem arra az utolsó lövésre.
Hogy éreztem, ahogy a teste súlya rám nehezedik.
Minden elsötétült.
Fel sem tűnt, hogy csukva volt a szemem.
Azt hittem, azért lett sötét, mert meghaltam.
Azt hittem…
Aztán
gyakorlatilag kimásztam alóla, és akkor tudatosult bennem,
hogy vége van. Nem haltam meg.
Édesanyám hazaért a munkából…
és megcsörrent a telefon.
És láttam, hogy egy Johnson megyei számról hívtak.
Magára a hívásra nem emlékszem, csak arra, hogy felhívtam a 911-et.
És átadtam anyának a telefont.
És a fejemet ráztam, jelezve, hogy ne. Szinte könyörögtem.
Abban a pillanatban úgy éreztem,
hogy az a legjobb döntés a családom és a gyermekeim védelme érdekében,
ha nem…
szólunk senkinek.
Anya felvette a telefont.
És azt mondta, tévedés történt. Hogy véletlenül telefonáltunk.
Ekkor azt mondta a diszpécser:
„Mindenképp ki kell küldenünk valakit.”
Így kiültem a ház elé,
és vártam a rendőröket.
Emlékszem, hogy anyám kijött hozzám,
meglapogatta a vállamat, megsimogatott, és így szólt:
„Gyere be, Jem! Nem jön senki.”
EGY HÉTTEL A LÖVÖLDÖZÉS UTÁN
LETARTÓZTATTÁK JEMÁT, ÉS MEGVÁDOLTÁK JAVON MEGGYILKOLÁSÁVAL
KÁVÉHÁZ ÜNNEPI NYITVA TARTÁS
Margaret Heffernan vagyok,
Jema Donahue édesanyja.
Jema a legfiatalabb a három gyermekem közül.
Emlékszem, amikor csecsemőként az ölemben ült,
azt mondtam: „Mindig a kicsikém maradsz.”
Kiválóan teljesített az iskolában.
Minden nagyszerűen alakult,
mígnem 13 éves korában megerőszakolta egy 21 éves férfi.
EGY HÉTTEL JEMA 1998-AS SZEXUÁLIS BÁNTALMAZÁSA UTÁN
MÉG NEM EMELTEK VÁDAT A TÁMADÓJA ELLEN
Azzal a kifogással jöttek, hogy nem tudják, hol van.
Ez nagyon meglepett.
MARGARET ÚGY DÖNTÖTT, A SAJÁT KEZÉBE VESZI AZ ÜGYET
Mondtam a fiamnak, hogy menjen el az iskolába.
És az első, aki megmondja, hol az erőszaktevő,
kap tőlem 100 dollárt.
Negyed órán belül megcsörrent a telefon,
és megtudtam, hol van.
Odamentem,
és az autóban ülve vártam, hogy felbukkanjon, majd követni kezdtem.
Elkezdett felém jönni, közben pedig káromkodott.
Ekkor valami átbillent bennem.
És egyenesen felé hajtottam.
El akartam ütni.
Ő pedig átugrott a sövényen.
Mondhatni elborult az agyam.
Kihívtam a seriffhivatalt a házunkhoz.
SERIFF
Azt mondták,
ha nem emelek vádat a fiú ellen,
talán ők sem emelnek vádat ellenem.
De én ragaszkodtam a vádemeléshez.
Jema nagyon haragudott rám,
amiért kapcsolatba léptem a rendőrséggel.
Úgy érezte, elárultam őt,
és a kettőnk kapcsolata
igencsak megsínylette ezt tinédzserkorában.
Az ember meg akarja védeni a gyerekét.
És bizonyos szituációkat uralni akar.
De efölött nem volt uralmam.
JAVONNAL VALÓ HÁZASSÁGA SORÁN JEMA TITKOLTA A BÁNTALMAZÁSOKAT
ÉDESANYJA ELŐTT
DE 2014-BEN MARGARET KÉRDŐRE VONTA JAVONT, MIVEL GYANÍTOTTA, HOGY BÁNTALMAZZA JEMÁT
Kérdőre vontam,
és megkérdeztem tőle: „Kezet emeltél a lányomra?”
De nem válaszolt.
Mire így szóltam: „A hallgatásoddal válaszoltál is.”
Azt mondtam: „Ígérd meg, hogy soha többé nem emelsz kezet rá,”
de erre sem reagált.
Nagyon haragszom, amiért folyamatosan bántotta a lányomat.
Különösen így, hogy megkértem, hogy ne tegye.
A lányom a családon belüli erőszak túlélője.
Önvédelemből tette, amit tett.
Senki nem tudja, mit tenne, amíg nincs az adott helyzetben, és…
és meg nem történik.
SEM JEMA, SEM MARGARET NEM JELENTETTE JAVON HALÁLÁT
A RENDŐRSÉG CSAK HAT NAPPAL KÉSŐBB KEZDTE EL KERESNI JAVONT
EGY NÉVTELEN FÜLESNEK KÖSZÖNHETŐEN
JOHNSON MEGYEI SERIFFHIVATAL ÉS FOGDA
Aaron Brown vagyok, őrnagy
a Johnson megyei seriffhivatalnál.
Valaki felhívott.
Azt állította, hogy Javon Donahue-t
valójában agyonlőtte a felesége, Jema.
És ezt követően
a holttestet elvitték a farmra, és ott elásták.
A „FARM” EGY ISMERT DROGTANYA VOLT,
NAGYJÁBÓL 30 KILOMÉTERRE MARGARET ÉS JEMA LAKHELYÉTŐL
Kimentünk a helyszínre, a farmra.
De Johnson megye vidéken található.
Mindenhol szarvasmarha-legelők és farmok vannak.
Így ha az ember az úton vezet,
nem igazán lát semmit a házakon kívül.
Helikopterre vagy repülőre volt szükség, hogy fentről vizsgálódhassunk.
A FARM FELETTI REPÜLÉS SORÁN FRISSEN FELÁSOTT TERÜLETEKRE BUKKANTAK
Ekkor ez már bűnügyi helyszín volt.
Így lezártuk,
és mindenkit kikérdeztünk, aki a birtokon vagy a házban tartózkodott.
És egyikük a vele folytatott beszélgetés során
azt mondta, hogy tudja, hol ásták el Javon testét a birtokon.
És elvezetett minket oda.
Kiástuk a holttestet,
ami egy fehér lepelbe volt csavarva, amit madzaggal kötöttek át.
JOHNSON MEGYEI SERIFFHIVATAL ÉS FOGDA
A RENDŐRSÉGI KIHALLGATÁSOK SORÁN BROWN ŐRNAGY MEGTUDTA,
HOGY KIK ÁSTÁK EL JAVON HOLTTESTÉT
Azonnal meg kellett őket találnunk, hogy kikérdezhessük őket.
És az egyikük Jema édesanyja volt.
2017. ÁPRILIS 22-ÉN A RENDŐRSÉG KIKÉRDEZTE MARGARETET
Kapcsolja ki!
Kapcsolja ki, és mindent elmondok.
MARGARET ELMESÉLTE A RENDŐRÖKNEK, HOGY MI TÖRTÉNT,
AMIKOR HAZAÉRT A LÖVÖLDÖZÉS NAPJÁN
Elmondtam nekik, hogy megláttam, ahogy Jema odakint áll, zavartan.
Azt mondta, Javon odabent van.
Azt feleltem: „Hívjuk ki a rendőrséget!”
„Ne, mert halott.”
Azt kérdeztem: „Ez biztos?”
Mire ő: „Halott.”
Tárcsázta a 911-et, aztán letette.
Ők pedig visszahívták.
Átadta nekem a telefont. A fejét rázta, jelezve, hogy ne,
de nem szólt egy szót sem.
Azt mondtam: „Elnézést a kellemetlenségért,
tévedés történt.
A férfi azt felelte: „Sajnos muszáj kiküldenünk valakit.”
Mire én: „Megértem.”
Azt mondtam Jemának:
„Amikor kijön a rendőrség,
kérlek, hadd vállaljam magamra!
Én már leéltem az életem.
Neked gyereket kell nevelned.”
De ő azt mondta, nem hagyja, hogy ezt tegyem.
Pedig én ezt akartam tenni.
Tizenhárom éves korában cserben hagytam őt,
és úgy éreztem,
nem tehetem ezt megint.
Emlékszem, hogy a kapcsolatunk hogy lett semmivé
egy pillanat alatt.
Nem akartam újra átélni ezt.
MARGARET ÉS JEMA A HÁZ ELŐTT VÁRTÁK, HOGY MEGÉRKEZZEN A RENDŐRSÉG
Egy jó háromnegyed órát ülhettünk ott, de senki sem jött.
Ekkor azt mondtam magamnak, hogy ennek talán így kell lennie.
Amikor nem jöttek ki a rendőrök, az fordulópont volt,
mert úgy döntöttünk, saját kezünkbe vesszük a dolgokat.
Arra gondoltam: „Oké, menni fog ez.
Megúszhatjuk ezt az egészet.”
JEMA EGY BARÁTJA BELEEGYEZETT,
HOGY SEGÍT MARGARETNEK ELÁSNI A TESTET A FARMON
Letettük Javon testét egy területre, amit Jema barátja felásott.
Azt mondta: „Nem akarom, hogy tudja, hol lesz elásva. Ástam még két gödröt.”
Azt gondoltam, nem is baj, hogy nem fogom tudni.
JEMA NEM VOLT JELEN JAVON TESTÉNEK ELÁSÁSAKOR
Imádkoztam, hogy Jema elég erős legyen
a hallgatáshoz,
és ne beszéljen erről senkinek.
Hogy a sírba vigyük majd magunkkal,
amit tettünk.
A VALLOMÁSÁT KÖVETŐEN VÁDAT EMELTEK MARGARET ELLEN
A HOLTTEST HÁTRAHAGYÁSÁÉRT
ÖT ÉV FELFÜGGESZTETT BÖRTÖNBÜNTETÉST SZABTAK KI RÁ,
ÉS 30 NAPOT TÖLTÖTT BÖRTÖNBEN
AZNAP JEMA IS BEISMERTE TETTÉT,
ÉS GYILKOSSÁGGAL VÁDOLTÁK MEG
JEMA ÁRTATLANNAK VALLOTTA MAGÁT SZÁNDÉKOS EMBERÖLÉS VÁDJÁBAN,
A BÁNTALMAZOTT NŐ SZINDRÓMÁRA HIVATKOZVA
VASÚTÁLLOMÁS
ARCMASZK
Dr. Lisa Witcher vagyok.
Állam által kijelölt orvosszakértő voltam Jema esetében.
DR. WITCHERT BÍZTÁK MEG, HOGY VIZSGÁLJA MEG JEMÁT,
ÉS ELEMEZZE A BÁNTALMAZÁSOKAT, MELYEKET JAVON KEZE ÁLTAL SZENVEDETT EL
A bántalmazott nő szindróma esetén
az erőszak ciklikusságát vizsgáljuk.
VÉGZÉS JAVON DONAHUE
Az első szakaszban fokozódik a feszültség.
Ekkor figyelhető meg, hogy a bántalmazás elkövetőjét
vagy mi ingereljük fel, vagy az őket körülvevő környezet.
A második szakasz az akut- vagy krízisszakasz.
Ekkor történik az erőszakos cselekmény.
Ezt követi a nászutas szakasz,
amikor a bántalmazó megígéri, hogy soha többé nem tesz ilyesmit.
Aztán az egész kezdődik elölről.
Történt egy incidens
egy motelszobában.
Javon megerőszakolt, szodómiára kényszerített,
aztán felhívta az egyik barátját,
és nevetgélve, viccelődve
azt kérdezte: „Mikor hagyja már abba a vérzést?”
A végbelemről beszélt. És…
Mindent megtett, hogy megalázzon vagy degradáljon.
Felhívni valakit, és azzal hencegni, hogy megvert egy nőt…
Ez vagy egy álcázott segélykérés, hogy valaki lépjen közbe,
vagy egy elképesztően aljas tett.
Ilyet olyasvalaki tesz, aki meg van róla győződve,
hogy ez így helyes,
és elvette, ami neki jár.
Meglep, hogy Jema ilyen sokáig bírta ezt.
És hogy élve került ki ebből.
Ha Javon nem megy oda aznap,
nem hiszem, hogy felhagyott volna Jema üldözésével.
Benne minden megvan,
amit akkor keresünk,
és amit a kutatások is kimutattak azoknál a nőknél,
akiket bántalmaztak.
JEMA TÁRGYALÁSA 2018. NOVEMBER 13-ÁN VETTE KEZDETÉT
Tudomásom szerint
a bántalmazott nő szindróma alapján önvédelemre hivatkozni
még sosem hozott sikert Missouriban.
Egy ideje már próbálkoznak vele, de még nem hozott sikert a védelemnek.
Oké, gyere!
És itt nem is az volt a kérdés,
hogy a vádlott bántalmazott nő szindrómában szenvedett-e.
Hanem az, hogy az adott körülmények közt indokolt volt-e
a halált okozó fegyverhasználat.
JOHNSON MEGYEI BÍRÓSÁG
Egy pofon még nem jogosít fel senkit arra, hogy lelőjön valakit.
Rob Russell vagyok,
és én képviseltem a vádat Ms. Jema Donahue-val szemben
Javon Donahue meggyilkolásakor.
Mindketten a földön kötöttünk ki, és azt mondta:
„Faszom! Velem együtt halsz meg, ribanc!”
És az enyém mellé hajtotta a fejét,
megfogta a pisztoly fogantyúját,
és a bal füléhez emelte.
Erre én is odanyúltam,
és elsütöttem a fegyvert.
És emlékszem arra az utolsó lövésre. Hogy…
éreztem, ahogy a teste súlya rám nehezedik.
Nos,
A Mr. Donahue testén talált sérülések nem erről árulkodnak.
Négy lövés érte őt.
Egy a vállán.
Egy az állkapcsán.
Egy a tarkóján.
Egy pedig az álla alatt, egyenesen felfelé.
ELÖLNÉZET
A tarkóját ért lövés halálos sebet ejtett.
Az álla alatti találat szintén.
Az állkapcsa biztosan eltört,
méghozzá annyira, hogy nem lett volna képes beszélni,
azt mondani, hogy szereti őt,
és hogy együtt halnak meg, ebben a Rómeó és Júliát idéző pillanatban.
Ez nem így történt, mivel a férfi beszédképtelen volt.
Szóval szerintem az esküdtek
nem igazán hitték el, hogy önvédelemből cselekedett.
Természetesen, amikor valaki megpróbálja…
elrejteni egy gyilkosság bizonyítékait,
különösen a holttestet,
az arra enged következtetni,
hogy az ezt elkövető személynek rossz a lelkiismerete.
A HÁROM NAPIG TARTÓ BIZONYÍTÁSI SZAKASZ UTÁN,
AZ ESKÜDTSZÉK VISSZAVONULT, HOGY MEGHOZZA DÖNTÉSÉT
Ha elhitték volna Ms. Donahue állítását, miszerint önvédelemből cselekedett,
ártatlannak találták volna.
De ehelyett bűnösnek találták emberölés vádjában.
JEMA DONAHUE-T 2019 JANUÁR 29-ÉN 10 ÉV BÖRTÖNBÜNTETÉSRE ÍTÉLTÉK
Azt hiszem, azok a döntések juttatták börtönbe,
melyeket Javon meggyilkolása után hozott.
Az elhatározás, hogy elássák a holttestet,
több esküdtből is ellenérzéseket váltott ki.
TÖRTÉNELMI VÁROSI PIAC
Az édesanyja máshogy is eljárhatott volna.
Nem tudom, hogy az ő fejében
létezett-e más megoldás,
de Javon testének elrejtése
rengeteget rontott Jema helyzetén.
Anyukámat okolom
több dologért is, ami a tinédzserkorom során történt.
Nem igazán barátkozhattam senkivel.
Anya mindenkinek utánajárt.
Így sok időt töltöttem otthon.
Társadalmi kirekesztetté vált
igen fiatalon egy szexuális bántalmazásért,
amiről nem is tehetett.
Ennek tetejébe…
nem tarthatott fenn semmiféle társas kapcsolatot.
Az anyja gyakorlatilag túszként tartotta fogva.
Annyira óvta őt,
hogy átesett a ló túloldalára. Sőt, hogy őszinte legyek, átment
érzelmi bántalmazásba.
Ha egy gyereknek otthon kell ülnie,
nem élhet normális társasági életet,
az minden bizonnyal egyfajta tanult tehetetlenséghez vezet.
Nem hiszem, hogy ebben lett volna rossz szándék.
Ahogy azt sem, hogy valaha is egészséges kapcsolat lett volna köztük.
MIRE MEGKEZDŐDÖTT JEMA TÁRGYALÁSA,
TÁVOLTARTÁSI VÉGZÉST KÉRT ÉDESANYJÁVAL SZEMBEN
Jema elvetemült, gonosz nőként jellemzi az anyját,
aki irányításmániás és bosszúálló is.
„Ha esélye adódik rá, meg fog ölni. Ebben biztos vagyok.
Engem is elás majd, ahogy a férjemet.”
Nagyon valószínű, hogy ez a sor:
„Engem is elás majd, ahogy a férjemet,”
arról tanúskodik, hogy Jema szerint
az anyja keverte még nagyobb bajba.
A tárgyalásom idején
elég feszült volt a szüleimmel való viszonyom.
Ittam.
Rengeteget drogoztam.
Tényleg feltételezem-e anyámról, hogy megölne, és elásna egy mezőn?
Nem.
Óriási utat tettünk meg.
A kapcsolatunk már teljesen más. Mindketten más emberek lettünk.
Mindketten rengeteget fejlődtünk.
Már máshogy látom az anyaságot,
rájöttem arra,
hogy a lányom felnőtt, és nem helyes, ha helikopterszülő vagyok.
Ez az ő élete, az ő választása, ezek az ő döntései,
és a következményeket is ő viseli.
Irányításmániás voltam, aki minden problémát meg akart oldani.
Minek kreáljak magamnak még több gondot, mint ami van?
Ez…
nem az én gondom. Nem nekem kell helyrehozni.
Most már mindent másként csinálnék.
A rendőrség is hibás, amiért nem jött ki.
De végső soron én mondtam nekik, hogy ne jöjjenek.
Hogy tévedés történt.
Szóval én indítottam a lavinát.
Én indítottam, méghozzá egy hazugsággal.
És el kellett jönnie a napnak, amikor ezt beismerem.
Rengeteget tanultam
a felelősségvállalásról,
és arról, hogy milyen fontos, hogy az ember tanuljon a hibáiból.
Jema rengeteget fejlődött
a börtönévek alatt.
Valósággal felragyog, ha meglátogatom.
Mindig szorosan átölel, és megpuszil.
Ez az én lányom. Ez az a kislány, aki egykor volt.
NÉGY HÓNAPPAL AZ ELSŐ INTERJÚJA UTÁN
JEMA BELEEGYEZETT, HOGY TOVÁBBI KÉRDÉSEKRE VÁLASZOLJON
Amikor börtönbe kerültem,
az életem kész káosz volt.
De amint elkezdtem részt venni a különböző programokban,
mint a nők szerepének erősítése,
képes voltam más színben látni a börtönbeli életet.
Már nem annyira büntetésként éltem meg,
inkább rehabilitációként.
És itt tanultam meg azt is, mit jelent felelősséget vállalni,
mivel az a helyzet, hogy én felelek a meghozott döntéseimért.
A tarkóját ért lövés halálos sebet ejtett.
Az álla alatti találat szintén.
nem lett volna képes beszélni, és azt mondani, hogy szereti őt
és hogy együtt halnak meg, ebben a Rómeó és Júliát idéző pillanatban.
Ez nem így történt.
Nem volt Rómeó és Júliát idéző pillanat, ahol Javon megkérdezte, szeretem-e.
Azt mondta: „Velem együtt halsz meg, ribanc! Míg a halál el nem választ.”
Ezt mondta,
miközben ráncigált, aztán pedig a földre lökött.
Nagyon nehéz arról dönteni,
hogy ki maradjon életben.
Hogy küzdj-e egyáltalán az életedért.
Gyűlölöm azt a tényt, hogy mindennap úgy kell felébrednem,
hogy tudom, hogy megöltem valakit.
Ráadásul olyasvalakit, akit szerettem.
Azt mondtam Jemának:
„Amikor kijön a rendőrség,
kérlek, hadd vállaljam magamra!”
De ő azt mondta, nem hagyja, hogy ezt tegyem.
Csodálom anyát,
amiért ennyi mindent kockára tett…
hogy segítsen, és próbáljon megmenteni.
Mindent félredobott.
És őszintén szólva,
ugyanezt tenném, ha a gyerekeimről lenne szó.
Mármint nem pont így, de…
az ember mindent elkövet a gyermekei védelme érdekében.
JEMA DONAHUE-T 2024-BEN BOCSÁTHATJÁK FELTÉTELES SZABADSÁGRA
Életünknek ez a szakasza hamarosan véget ér, és…
tudom, hogy csupa jó dolog vár ránk.
A feliratot fordította: Tóth Norbert